Ruhan du Toit se nuwe lied werp nuwe lig op Afrikaner se monumentale oomblikke - Afrikaanse Musiek Nuus
17 Julie 2020 17 Julie 2020 Digitaal
Na bykans 2 000 km en vyf dae se reis oor Suid-Afrika is die Afrikaner-monumente vasgevang soos nog nooit tevore nie. Dít vir die Afrikaanse sanger Ruhan du Toit se nuwe musiekvideo en snit, Monumentaal, wat 'n terugblik gee op die Afrikaner se geskiedenis.
Saam met hierdie inisiatief wil Ruhan mense verder aanmoedig om die monumentale oomblikke van hul lewens te begin vier. "Ek nooi mense uit om 'n foto van 'n monumentale oomblik in jou lewe te kies, en dit jou Facebook-profielfoto te maak. Gebruik die Monumentaal-raampie bo-op die profielfoto om só jou trots te begin dra en die mense om jou te laat dink oor hulle eie trots," vertel hy. Die Facebook-raam kan hier afgelaai word.
Monumentaal kan vanaf vandag, 17 Julie, op alle stromingsdienste geniet word. Kyk ook uit vir die volledige album wat einde Julie oral te koop sal wees.